采独不昧。于今堕泪碑,观之益感戴。卓有王源叔，文学伟当代。借麾守襄阳，高怀极恬退。山姿列云端，江声拂天籁。行乐何逍遥，览古忽感慨。不见叔子祠，荒没民畴内。千金赎故基，庙貌重营绘。襄人复其祀，水旱有信赖。太守一兴善，比户皆欢快。源步正可歌，又留千载爱！苏洵《襄阳怀古》：我行襄阳野，山色向人明。何以洗怀抱，悠哉汉水清。辽辽岘山道，千载几人行。踏尽山上土，山腰为之平。道逢堕泪碣，不觉涕亦零。借问羊叔子，何异葛孔明。今人固已远，谁识前辈情。朅来万山下，潭水转相萦。水深不见底，中有杜预铭。潭水竟未涸，后世自知名